CELEX: 32018D1107
Language: el
Date: 2018-07-20 00:00:00
Title: Απόφαση (ΕΕ) 2018/1107 του Συμβουλίου, της 20ής Ιουλίου 2018, σχετικά με τη σύναψη συμφωνίας εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας του Ιράκ, αφετέρου

10.8.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 203/1
               
            
         ΑΠΌΦΑΣΗ (ΕΕ) 2018/1107 ΤΟΥ ΣΥΜΒΟΥΛΊΟΥ
         της 20ής Ιουλίου 2018
         σχετικά με τη σύναψη συμφωνίας εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας του Ιράκ, αφετέρου
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 91, 100, 207 και 209, σε συνδυασμό με το άρθρο 218 παράγραφος 6 στοιχείο α),
         Έχοντας υπόψη την πρόταση της Ευρωπαϊκής Επιτροπής,
         Έχοντας υπόψη την έγκριση του Ευρωπαϊκού Κοινοβουλίου (1),
         Εκτιμώντας τα ακόλουθα:
         
                     (1)
                  
                  
                     Η συμφωνία εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας του Ιράκ, αφετέρου («συμφωνία») υπεγράφη στις 11 Μαΐου 2012, με την επιφύλαξη της σύναψής της σε μεταγενέστερη ημερομηνία.
                  
               
                     (2)
                  
                  
                     Η συμφωνία θα πρέπει να εγκριθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται εξ ονόματος της Ένωσης η συμφωνία εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας του Ιράκ, αφετέρου, από κοινού με τα παραρτήματα και τη δήλωση στην οποία προέβη μονομερώς η Ένωση, που επισυνάπτονται στην τελική πράξη (2).
         
         
            Άρθρο 2
            Ο πρόεδρος του Συμβουλίου προβαίνει, εξ ονόματος της Ένωσης, στην κατάθεση της πράξης κοινοποίησης, η οποία προβλέπεται στο άρθρο 116 της συμφωνίας, ώστε να εκφράσει τη συναίνεση της Ένωσης να δεσμευθεί από τη συμφωνία (3).
         
         
            Άρθρο 3
            Η παρούσα απόφαση αρχίζει να ισχύει την ημέρα έκδοσής της.
         
         
            Βρυξέλλες, 20 Ιουλίου 2018.
            
               
                  Για το Συμβούλιο
               
               
                  Ο Πρόεδρος
               
               G. BLÜMEL
            
         
         
            (1)  Έγκριση της 4ης Ιουλίου 2018 (δεν έχει ακόμη δημοσιευθεί στην Επίσημη Εφημερίδα).
         
            (2)  Η συμφωνία έχει δημοσιευθεί στην ΕΕ L 204 της 31ης Ιουλίου 2012, σ. 20 μαζί με την απόφαση υπογραφής.
         
            (3)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.